Tojikiston Prezidenti Emomali Rahmon bilan telefon orqali muloqot boʻlib oʻtdi

24.07.2019
O‘zbekiston Respublikasi Prezidenti Shavkat Mirziyoyev 24-iyul kuni Tojikiston Respublikasi Prezidenti Emomali Rahmon bilan telefon orqali muloqot qildi.
Suhbat avvalida Tojikiston Prezidenti davlatimiz rahbarini tugʻilgan kuni bilan samimiy muborakbod etdi.
Prezidentimizning O‘zbekiston va Tojikiston oʻrtasidagi doʻstlik, yaxshi qoʻshnichilik va strategik sheriklik munosabatlarini mustahkamlashdagi roli va faol sa’y-harakatlari alohida qayd etildi.
Suhbatda davlat rahbarlari ikki tomonlama va mintaqaviy ahamiyatga molik dolzarb masalalarni muhokama qildilar.
O‘zaro savdo hajmini oshirish va iqtisodiyotning turli tarmoqlarida kooperatsiyani kengaytirish, faol gumanitar almashinuvlarni, jumladan, chegaradosh hududlar oʻrtasidagi aloqalarni davom ettirish muhimligi ta’kidlandi.